সেতু রক্ষণাবেক্ষণের কাজ! রবিবার বাতিল হচ্ছে একাধিক ট্রেন

ওয়েব ডেস্ক : শিয়ালদহ ডিভিশনের (Sealdah Division) কাঁকুড়গাছি রোড–বালিগঞ্জ শাখায় ব্রিজে গার্ডার বসানোর কাজ হবে। সেই কারণে একাধিক ট্রেন বাতিল করল পূর্ব রেল (Eastern Railway)। এ নিয়ে রেলের তরফে একটি বিজ্ঞপ্তি জারি করা হয়েছে। ২৪ জানুয়ারি রাত ১০টা থেকে ২৫ জানুয়ারি ৯টা পর্যন্ত ২৩ ঘন্টা ট্রাফিক ও পাওয়ার ব্লক নেওয়া হয়েছে। সেই কারণে ৫ জানুয়ারি, রবিবার শিয়ালদহ ডিভিশনের একাধিক লোকাল ট্রেন বাতিল করা হয়েছে। সঙ্গে বেশ কিছি ট্রেনকে (Trains) ঘুরপথে চালানো হবে। সঙ্গে বেশ কিছুট্রেনকে সংক্ষিপ্ত রুটে চালানো হবে।

বিবৃতিতে জানানো হয়েছে, বজবজ-নৈহাটি, মধ্যমগ্রাম–মাঝেরহাট, ক্যানিং–বারাসত, নৈহাটি–মাঝেরহাট, মাঝেরহাট–রানাঘাট, বজবজ–শিয়ালদহ এবং মাঝেরহাট–হাসনাবাদ শাখার একাধিক আপ ও ডাউন লোকাল ট্রেন সম্পূর্ণভাবে বাতিল করা হয়েছে। পাশাপাশি নৈহাটি–বজবজ, বজবজ–নৈহাটি এবং কল্যাণী সিমান্ত–বজবজ লোকাল ট্রেনগুলিকে (Trains) ঘুরপথে শিয়ালদহ পর্যন্ত চালানো হবে।

আরও খবর : সোনার দামে বড় পতন, সাড়ে ১৩ হাজার টাকা কমলো রুপো

এছাড়াও বনগাঁ–মাঝেরহাট ও বনগাঁ–ক্যানিং লোকাল ট্রেন বারাসত পর্যন্ত চলবে। অন্যদিকে মাঝেরহাট–হাসনাবাদ লোকাল বারাসত থেকে যাত্রা শুরু করবে। গেদে–মাঝেরহাট লোকাল দমদম জংশন পর্যন্ত সীমাবদ্ধ থাকবে। ব্যারাকপুর–বালিগঞ্জ লোকালও শিয়ালদহ পর্যন্ত চালানো হবে।

যাত্রীদের অসুবিধা কমাতে বিশেষ ব্যবস্থাও নেওয়া হয়েছে। রেল জানিয়েছে, বালিগঞ্জ–ঘুটিয়ারি শরিফ লোকালটি সন্ধ্যা ৭টা ৩০ মিনিটে মাঝেরহাট থেকে ছাড়বে। সেই ট্রেন মাঝেরহাট থেকে বালিগঞ্জ পর্যন্ত সব স্টেশনে দাঁড়াবে। পাশাপাশি একটি শিয়ালদহ–রানাঘাট প্যাসেঞ্জার স্পেশাল ট্রেন চালানো হবে। যা দুপুর ৩টা ০৫ মিনিটে শিয়ালদহ থেকে ছেড়ে বিকেল ৪টা ০৭ মিনিটে নৈহাটি পৌঁছবে। তার পর তা নৈহাটি থেকে রানাঘাট পর্যন্ত সব স্টেশনে দাঁড়াবে।